የዛሬውን ፍፃሜ ጨዋታ በዓምላክ ተሰማ ይመራዋል﻿
ዛሬ የ2018-19 ካፍ ኮንፌዴሬሽን ዋንጫ ፍፃሜውን ሲያገኝ በግብፁ ዛማሌክ እና የሞሮኮው በርካኔ መካከል የሚደረገውን ጨዋታ በዓምላክ ተሰማ እንዲመራ በካፍ መመደቡን የሶከር ኢትዮጵያ ድረ ገፅ አስነብቧል። ከሳምንት በፊት በሞሮኮ በተደረገው የመጀመርያ ጨዋታ ባለሜዳው አር ኤስ በርካኔ በመጨረሻ ደቂቃ ኮጆ ላባ ባስቆጠረው ጎል ማሸነፍ የቻለ ሲሆን የመልሱ ጨዋታ በአሌክሳንድሪያው ቦርግ አል አረብ ስታድየም ዛሬ ምሽት ይካሄዳል። ይህን ጨዋታም ኢትዮጵያዊው ኢንተርናሽናል ዳኛ በዓምላክ ተሰማ በመሐል ዳኝነት ይመራዋል። ደቡብ አፍሪካዊው
ዛኪይ ሲዎሊ እና የሴኔጋሉ
አልሀጂ ማሊክ በረዳትነት
ሲመሩ ቱኒዚያዊው ሳዶክ
ሴልሚ በአራተኛ ዳኝነት
ተመድቧል። በሞሮኮ የተካሄደውን
የመጀመርያውን ጨዋታ የመራው
ጃኒ ሲክዌዜ ደግሞ
ከሱዳናዊው ዋሊድ አህመድ
እና ሴኔጋላዊው ጋብሬል
ካማራ ጋር በመሆን
የVAR ዳኝነቱን ይመራል።አዲስ ዘመን ግንቦት 18/2011